આઠમી સપ્ટેમ્બરે ૯૯ ઓકટેન પેટ્રોલનો ભાવ ૧૦૦.૩૩ રૂપિયા થઇ ગયો હતો. આ પહેલા સુધી પેટ્રોલ પંપમાં પ્રતિલીટર વધુમાં વધુ ૯૯.૯૯ રૂપિયા સુધીના ફીડીંગની જ વ્યવસ્થા હતી. જયારે તેની કિંમત ૧૦૦થી ઉપર ગઇ તો ડીસ્પ્લે ઉપર કિંમત ૦૦.૩૩ રૂપિયા પ્રતિલીટર દેખાડવા લાગી. એટલે તેને દુરસ્ત કર્યા વગર વેચાણ નહોતું કરી શકાય એમ લાગવાથી તેનું વેચાણ બંધ કરવામાં આવ્યું અને કંપનીના ઉચ્ચ અધિકારીઓને જાણ કરવામાં આવી હતી. દિલ્હીમાં આ પેટ્રોલ અશોક હોટલ પાસે ઓટો કેર પંપ અને ચીડીયાઘરની બાજુમાં રાજીવ સર્વિસ સ્ટેશન પર મળે છે.